Алена Брава прэзентавала сваю кнігу “Дараванне. Прощение. Vergebung”. Галоўны герой кнігі Ганс — былы ўдзельнік Другой сусветнай вайны. Але мэтай кнігі не з’яўлялася распавесці пра ўспаміны былога салдата. Праз вобразныя малюнкі аўтарка паказвае шлях да міласэрнасці і даносіць думку, што варта ўжо руйнаваць стэрэатып пра, тое, што ўсе салдаты Вермахта былі “фашыстамі-робатамі”. Кніга ўжо перакладзена на нямецкую мову.